Document ID: 32015R0504

A BIZOTTSÁG (EU) 2015/504 VÉGREHAJTÁSI RENDELETE
(2015. március 11.)
a 167/2013/EU európai parlamenti és tanácsi rendeletnek a mezőgazdasági és erdészeti járművek jóváhagyására és piacfelügyeletére vonatkozó közigazgatási követelmények tekintetében történő végrehajtásáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági és erdészeti járművek jóváhagyásáról és piacfelügyeletéről szóló, 2013. február 5-i 167/2013/EU európai parlamenti és tanácsi rendeletre (1) és különösen annak 22. cikke (4) bekezdésére, 24. cikke (4) bekezdésére, 25. cikke (2), (3) és (6) bekezdésére, 27. cikke (1) bekezdésére, 33. cikke (2) bekezdésére, 34. cikke (3) bekezdésére, 35. cikke (4) bekezdésére, 45. cikke (2) bekezdésére, 46. cikke (3) bekezdésére és 53. cikke (8) bekezdésére,
mivel:
(1)
E rendelet meghatározza az adatközlő mappa és az adatközlő lap mintáira vonatkozó részletes közigazgatási követelményeket; a jármű fedélzeti diagnosztikai információihoz, valamint a járműjavítási és -karbantartási információkhoz való hozzáférésre vonatkozó tanúsítvány mintáját; a megfelelőségi nyilatkozatok mintáit; a gyártó által elhelyezendő, jogszabályban előírt tábla és az EU-típusjóváhagyási jel mintáit; az EU-típusbizonyítványok mintáit és az alkalmazandó követelmények vagy jogi aktusok EU-típusbizonyítványhoz csatolt jegyzékének mintáját; az EU-típusbizonyítványok számozási rendszerét; az EU-típusbizonyítványhoz csatolt, a vizsgálati eredmények rögzítésére szolgáló lap mintáját; a vizsgálati jegyzőkönyvek formátumára vonatkozó általános követelményeket; az alapvetően fontos rendszerek megfelelő működését esetlegesen súlyosan veszélyeztető alkatrészek vagy tartozékok jegyzékét; az alapvetően fontos rendszerek megfelelő működését esetlegesen súlyosan veszélyeztető alkatrészek és tartozékok forgalombahozatali vagy forgalombahelyezési engedélyével kapcsolatos eljárások valamennyi szempontját, az alapvetően fontos rendszerek megfelelő működését esetlegesen súlyosan veszélyeztető alkatrészek és tartozékok forgalomba hozatalát vagy forgalomba helyezését engedélyező tanúsítványok mintáját, valamint az alapvetően fontos rendszerek megfelelő működését esetlegesen súlyosan veszélyeztető alkatrészek vagy berendezések forgalomba hozatalát vagy forgalomba helyezését engedélyező tanúsítványok számozási rendszerét.
(2)
A 2003/37/EK európai parlamenti és tanácsi irányelvvel (2) ellentétben a 167/2013/EU rendelet a mezőgazdasági és erdészeti járművek valamennyi kategóriájával kapcsolatban teljes követelményrendszert határoz meg az egész járműre vonatkozó EU-típusjóváhagyás kérelmezésére vonatkozóan. Az EU-típusjóváhagyási eljárások során használandó közigazgatási dokumentumok mintáit ki kell dolgozni.
(3)
A típus-jóváhagyási eljárásokhoz használt dokumentumok mintáinak a 2003/37/EK irányelvben történő meghatározása óta új technológiák kerültek bevezetésre, ami az EU-típusjóváhagyási dokumentumok mintáinak kiigazítását teszi szükségessé.
(4)
Annak érdekében, hogy a gyártók meg tudják jelölni, hogy a típusjóváhagyás kérelmezése során melyik eljárást választott ák, új „adatközlő mappa” dokumentummintát kell bevezetni.
(5)
Annak érdekében, hogy a független gazdasági szereplők megfelelő módon hozzáférjenek a járműjavítási információkhoz, köztük a fedélzeti diagnosztikai rendszerekkel és azoknak a jármű más rendszereivel való kölcsönhatásával összefüggő információkhoz is, a gyártóknak megkülönböztetésmentes hozzáférést kell biztosítaniuk ezen információkhoz, és bizonyítaniuk kell a jóváhagyó hatóság előtt, hogy eleget tesznek ennek a követelménynek. Meg kell határozni azt a mintát, amely alapján az ezt igazoló gyártói tanúsítványt kiállítják.
(6)
A teljes, befejezett, illetve nem teljes járművek típus-jóváhagyási eljárásainak megfelelően a megfelelőségi nyilatkozatok háromféle mintáját kell rendelkezésre bocsátani.
(7)
Annak igazolására, hogy a gépekkel felszerelt állapotban típusjóváhagyást kapott traktorok, valamint az R és S kategóriájú járművek megfelelő szintű biztonságot nyújtanak, a 2006/42/EK európai parlamenti és tanácsi irányelv (3) VII. mellékletében a gépekhez előírt műszaki dokumentáció egy részét mellékelni kell az adatközlő mappához. Emellett a felszerelt gépek EK-megfelelőségi nyilatkozatát csatolni kell a jármű megfelelőségi nyilatkozatához.
(8)
A leggyakoribb EU-típusbizonyítvány egyszerűsítése érdekében új dokumentummintát kell kidolgozni, amely csak abban az esetben használható, ha teljes járműtípusra kérnek egész járműre vonatkozó EU-típusjóváhagyást; a járműtípusok más kombinációinak esetére pedig az egész járműre vonatkozó EU-típusbizonyítvány más mintáját kell kidolgozni.
(9)
A korábban a különféle uniós irányelvekben az egyes rendszertípusokra vonatkozóan előírt dokumentumminták egyszerűsítése és egységesítése érdekében egyetlen EU-típusbizonyítványmintát kell kidolgozni, amely bármilyen típusú rendszer esetében használható. Ugyanezen okokból az alkatrészek és az önálló műszaki egységek esetében is egyetlen dokumentummintát kell bevezetni.
(10)
Az EU-típusbizonyítványok 2003/37/EK irányelv szerinti számozási rendszerét úgy kell módosítani, hogy tükrözze az azon típus-jóváhagyási követelményeket tartalmazó jogi aktusok új szerkezetét, amelyekkel kapcsolatban a megfelelőséget igazolni kell.
(11)
A 167/2013/EU rendeletben és az annak nyomán elfogadott, felhatalmazáson alapuló jogi aktusokban meghatározott műszaki követelményeknek való megfelelés vizsgálatából származó leglényegesebb információk megjelenítésének összehangolása érdekében ki kell kidolgozni a vizsgálati jegyzőkönyvek formátumára vonatkozó minimális követelményeket.
(12)
Ugyanezen okból a műszaki szolgálatoknak a 167/2013/EU rendelet alapján elfogadott, felhatalmazáson alapuló jogi aktusokban meghatározott azon műszaki követelményekkel kapcsolatos vizsgálati jegyzőkönyvek megírásához, amely követelmények a nemzetközi előírásokban vagy EN/ISO szabványokban meghatározott követelményeken alapulnak, a megfelelő nemzetközi előírásokban vagy EN/ISO szabványban meghatározott jegyzőkönyvmintákat kell használniuk útmutatóként.
(13)
A gyártókra háruló közigazgatási terhek csökkentése érdekében a 2003/37/EK irányelv, a 2007/46/EK európai parlamenti és tanácsi irányelv (4), a 97/68/EK európai parlamenti és tanácsi irányelv (5), az 595/2009/EK európai parlamenti és tanácsi rendelet (6) szerint, illetve a 167/2013/EU rendelet XIII. fejezetében vagy az annak alapján elfogadott, felhatalmazáson alapuló vagy végrehajtási jogi aktusokban említett nemzetközi előírások alapján az egyes alkatrészekre vagy önálló műszaki egységekre kiadott vizsgálati jegyzőkönyvek bemutatását a 167/2013/EU rendelet szerinti típusjóváhagyás céljaira el kell fogadni, azzal a feltétellel, hogy a vizsgálat végrehajtása óta sem a tartalmi, sem az eljárási követelmények nem változtak.
(14)
Az e rendeletben meghatározott intézkedések összhangban vannak a 167/2013/EU rendelet 69. cikkének (1) bekezdésében létrehozott bizottság véleményével,
ELFOGADTA EZT A RENDELETET:
1. cikk
Tárgy
E rendelet a 167/2013/EU rendelet 68. cikkében említett azon végrehajtási intézkedéseket határozza meg, amelyek célja, hogy egységes feltételeket állapítsanak meg az új mezőgazdasági és erdészeti járművek, az ezekhez a járművekhez tervezett és gyártott rendszerek, alkatrészek és önálló műszaki egységek jóváhagyására, valamint a jármű biztonsága vagy környezeti teljesítménye szempontjából alapvetően fontos rendszerek megfelelő működését esetlegesen súlyosan veszélyeztető alkatrészek és tartozékok forgalomba hozatalára vagy forgalomba helyezésére vonatkozó közigazgatási követelmények végrehajtására vonatkozóan.
2. cikk
Az adatközlő lapok és az adatközlő mappák mintája
Az EU-típusjóváhagyást kérelmező gyártók a 167/2013/EU rendelet 22. cikkének (1) bekezdésében és 22. cikke (2) bekezdésének a) pontjában említett adatközlő lapot, illetve adatközlő mappát az e rendelet I. mellékletében meghatározott minta alapján állítják össze.
3. cikk
A jármű fedélzeti diagnosztikai (OBD-), valamint járműjavítási és -karbantartási információihoz való hozzáférésre vonatkozó gyártói tanúsítvány mintája
A 167/2013/EU rendelet 53. cikkének (1) bekezdése által érintett gyártók az EU-típusjóváhagyásra irányuló kérelmükhöz az említett rendelet 53. cikke (8) bekezdésének megfelelően a jármű fedélzeti diagnosztikai információihoz és a járműjavítási és -karbantartási információkhoz való hozzáférésre vonatkozó tanúsítványt nyújtanak be a jóváhagyó hatósághoz, amelyet az e rendelet II. mellékletében meghatározott minta alapján állítottak ki.
4. cikk
A megfelelőségi nyilatkozatok mintái
A gyártók a 167/2013/EU rendelet 33. cikkének (1) bekezdésében említett megfelelőségi nyilatkozatot az e rendelet III. mellékletében meghatározott minták alapján állítják ki.
5. cikk
A jogszabályban előírt tábla és az EU-típusjóváhagyási jel mintái
A gyártók a 167/2013/EU rendelet 34. cikkének (1) és (2) bekezdése szerinti, jogszabályban előírt táblát és EU-típusjóváhagyási jelet az e rendelet IV. mellékletében meghatározott mintáknak megfelelően adják ki.
6. cikk
Az EU-típusbizonyítványok mintái
A jóváhagyó hatóságok a 167/2013/EU rendelet 25. cikke (1) bekezdése szerinti EU-típusbizonyítványokat az e rendelet V. mellékletében meghatározott mintáknak megfelelően állítják ki.
7. cikk
Az EU-típusbizonyítványok számozási rendszere
Az EU-típusbizonyítványokat a VI. mellékletnek megfelelően kell számozni.
8. cikk
A vizsgálati eredmények rögzítésére szolgáló lap mintája
A jóváhagyó hatóságok a 167/2013/EU rendelet 25. cikke (3) bekezdésének a) pontjában említett, a vizsgálati eredmények rögzítésére szolgáló lapot az e rendelet VII. mellékletében meghatározott minta alapján állítják ki.
9. cikk
A vizsgálati jegyzőkönyvek formátuma
(1) A 167/2013/EU rendelet 27. cikke (1) bekezdése szerinti vizsgálati jegyzőkönyvek formátumának meg kell felelnie az e rendelet VIII. mellékletében meghatározott általános követelményeknek.
(2) A 2003/37/EK irányelv, a 97/68/EK európai parlamenti és tanácsi irányelv, a 2007/46/EK irányelv, az 595/2009/EU rendelet, illetve a 167/2013/EU rendelet XIII. fejezetében említett nemzetközi előírások vagy a rendelet alapján elfogadott, felhatalmazáson alapuló vagy végrehajtási jogi aktusok alapján az egyes alkatrészekre vagy önálló műszaki egységekre már kiadott vizsgálati jegyzőkönyveket a 167/2013/EU rendelet szerinti típusjóváhagyás céljaira el kell fogadni, amennyiben a vizsgálatok elvégzése óta sem a tartalmi, sem a vizsgálati eljárási követelmények nem változtak. Az ezeknek e feltételeknek megfelelő vizsgálati jegyzőkönyveket e rendelet VIII. melléklete sorolja fel.
10. cikk
Az alapvetően fontos rendszerek megfelelő működését esetlegesen súlyosan veszélyeztető alkatrészek vagy tartozékok jegyzéke
A 167/2013/EU rendelet 45. cikke (2) bekezdésében említett, a jármű biztonsága vagy környezeti teljesítménye szempontjából alapvetően fontos rendszerek megfelelő működését esetlegesen súlyosan veszélyeztető alkatrészek és tartozékok listáját e rendelet XI. melléklete tartalmazza.
11. cikk
Az alapvetően fontos rendszerek megfelelő működését esetlegesen súlyosan veszélyeztető alkatrészek vagy berendezések forgalomba hozatalát vagy forgalomba helyezését engedélyező tanúsítvány mintája
A jóváhagyó hatóságok a 167/2013/EU rendelet 46. cikke (2) bekezdésében említett, a jármű biztonsága vagy környezeti teljesítménye szempontjából alapvetően fontos rendszerek megfelelő működését esetlegesen súlyosan veszélyeztető alkatrészek és tartozékok forgalomba hozatalát vagy forgalomba helyezését engedélyező tanúsítványt az e rendelet X. mellékletében meghatározott minta alapján állítják ki.
12. cikk
Az alapvetően fontos rendszerek megfelelő működését esetlegesen súlyosan veszélyeztető alkatrészek vagy berendezések forgalomba hozatalát vagy forgalomba helyezését engedélyező tanúsítványok számozási rendszere
A jármű biztonsága vagy környezeti teljesítménye szempontjából alapvetően fontos rendszerek megfelelő működését esetlegesen súlyosan veszélyeztető alkatrészek és tartozékok forgalomba hozatalát vagy forgalomba helyezését engedélyező tanúsítványokat a XI. mellékletnek megfelelően kell számozni.
13. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2016. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2015. március 11-én.

Labels: 7
8
3
6